બોલીવૂડ અભિનેતા સલમાન ખાનને જાનથી મારી નાખવાની ધમકી મળી છે. રાજસ્થાનમાં ગેંગસ્ટર લોરેન્સ બિશ્નોઇએ સલમાનને ખુલી ધમકી આપતા જણાવ્યુ કે, અમે તેને જોધપુરમાં જ મારીશું ત્યારે પોલીસને ખબર પડશે. નોંધનીય છે કે, બિશ્નોઇ સમાજ કાળા હરણના મામલાને લઇને સલમાન ખાનથી ઘણો નારાજ છે. અને લોરેન્સ પણ આ સમાજથી સંબંધ ધરાવે છે આથી તેણે સલમાન ખાનને જોધપુર કોર્ટની બહાર આ ધમકી આપી હતી. ઉલ્લેખનીય છે કે, સલમાન ખાન, સૈફ અલી ખાન અને તબ્બુની વિરુદ્ધ વર્ષ 1998માં 'હમ સાથ સાથ હે' ફિલ્મના શૂટિંગ કરવા રાજસ્થાન આવ્યા હતા. એ દરમિયાન કાળા હરણનો શિકાર કર્યાનો આરોપ તેમના પર મુકવામાં આવ્યો હતો. તો બીજી તરફ રાજસ્થાનનો બિશ્નોઇ સમાજ જાનવર પ્રેમી તરીકે જાણોતો છે. છેલ્લા 500 વર્ષથી આ સમાજ જાનવરોના સંરક્ષણ માટે કામ કરી રહ્યો છે.